cyanic-selkie/wikianc huggingface dataset:
Gastons Dumergs
Pjērs Pols Anrī Gastons Dumergs (dzimis, miris ) bija franču politiķis. Karjeras iesākumā būdams Radikālās partijas pārstāvis, vēlāk realizēja konservatīvu politiku. Divkārtējs Francijas premjerministrs un Francijas prezidents no 1924. līdz 1931. gadam. Bijis arī koloniju ministrs (1902–1905, 1914–1917), darba ministrs (1906), tirdzniecības un rūpniecības ministrs (1906–1908), izglītības ministrs (1908–1910) un ārlietu ministrs (1913–1914, 1914). Pagaidām vienīgais Francijas prezidents - protestants. 1934. gadā atkal kļuva par premjerministru pēc 1934. gada 6. februāra poliskās krīzes. Laikā, kad Dumergs bija premjers, 1934. gada oktobrī Marseļā tika nogalināts Francijas ārlietu ministrs Luijs Bartū.
Gavari (Preiļu pagasts)
Gavari ir ciems Preiļu pagastā, Preiļu novadā. Atrodas 212 km attālumā no Rīgas.
Ezeri (ciems)
Ezeri, agrāk — Mežkungmuiža, ir ciems Kuldīgas novada Rendas pagastā. Izvietojies pagasta ziemeļaustrumu daļā Mežmuižas ezera krastā 6,5 km no pagasta centra Rendas, 33 km no novada centra Kuldīgas un 136 km no Rīgas.
Apdzīvotā vieta izveidojusies pie bijušās Rendas mežmuižas, vēlāk — mežniecības.
Sneifels
Sneifels (en, gv) ir augstākais kalns Menas salā. Sneifela virsotnē atrodas dzelzceļa līnijas galapunkts, kafejnīca un komunkācijas torņi. Ir teiciens, ka skaidrā laikā no Sneifela var redzēt 6 karaļvalstis — Menu, Skotiju, Angliju, Īriju, Velsu un Debesis.
Ričārds Raports
Ričārds Raports (hu; dzimis Sombathējā) ir Ungārijas starptautiskais lielmeistars šahā (2010).
Biogrāfija
Šahu sācis spēlēt četru gadu vecumā. 2006. gadā izcīnījis bronzas medaļu Ungārijas junioru šaha čempionātā U10 vecuma grupā un uzvarējis Eiropas Savienības junioru šaha čempionātā U10 vecuma grupā. 2007. gadā kļuvis par Ungārijas junioru ātrā šaha čempionāta uzvarētāju. 2008. gadā uzvarējis Ungārijas junioru šaha čempionātā U12 vecuma grupā un uzvarējis Budapeštas starptautiskajā šaha turnīrā First Saturday. Par panākumiem turnīros FIDE 2009. gadā Raportam piešķīrusi starptautiskā meistara (IM), bet 2010. gadā - starptautiskā lielmeistara (GM) nosaukumu. 13 gadu, 11 mēnešu un 15 dienu vecumā kļuvis par visu laiku jaunāko Ungārijas lielmeistaru. 2012. gadā Atēnās uzvarējis Pasaules junioru šaha čempionātā U20 vecuma grupā. 2013. gadā kopā ar Arkādiju Naidiču dalījis pirmo vietu Veikanzē (Nīderlande) šaha festivāla Tata Steel B turnīrā, uzvarējis Vācijas starptautiskajā šaha turnīrā Neckar-Open, bijis pirmais starptautiskajā šaha turnīrā Malmē un Eiropas individuālajā čempionātā ātrajā šahā Varšavā. 2014. gadā Rīgā piedalījies starptautiskajā šaha turnīrā RTU Open, kurā dalījis pirmo vietu, taču pēc papildu koeficienta palicis otrais. 2017. gadā Tbilisi iekļuvis Pasaules kausa šahā ceturtdaļfinālā, kurā piekāpies Dinam Ližeņam. 2022. gada janvārī dalījis 2.-3. vietu tradicionālajā Tata Steel Masters lielmeistaru turnīrā. 2022. gada jūlijā Madridē palicis pēdējā, 8. vietā Pasaules šaha čempionāta pretendentu turnīrā. 2023. gada maijā Bukarestē dalījis 2.-5. vietu starptautiskajā lielmeistaru šaha turnīrā GCT Superbet Chess Classic.
Pārstāvējis Ungārijas komandu lielākajos komandu šaha turnīros:
Personīgā dzīve
2016. gadā apprecējies ar Serbijas šaha lielmeistari Jovanu Vojinoviču.
Joahims Tidihs
Joahims Tidihs (Joachim Tydichius/Tydich, dzimis ap, miris pēc 1586. gada) bija 16. gadsimta vācu autors, jurists un karavīrs. Dzīves otrajā pusē apmetās Rīgā.
No 1576. gada Joahims Tidihs bija kapteinis (capitaneus milies) Rīgas pilsētā. 1577. gadā kā Magnusa pārstāvis nodeva Kokneses pilsētai Magnusa vēstuli ar aicinājumu pakļauties. 1580. gadā tika ieslodzīts. 1586. gadā Rīgā apprecējās ar Margaretu fon Veseli (Margaretha von Wessel). 1602. gadā antoloģijā tika izdots Tidiha dzejolis, tomēr nav zināms, vai tajā laikā viņš vēl bija dzīvs. Bez Tidiha latīņu valodā rakstītajiem darbiem saglabājušās arī dažas viņa vēstules. Brandenburgā 17. gadsimtā publicēto Joahima Tidiha portretu publicējis Johans Kristofs Broce.
Ārijas iela
Ārijas iela ir iela Jūrmalā, Asaru apkaimē. Ārijas iela sākas krustojumā ar Asaru prospektu un beidzas krustojumā ar Dzelzceļa ielu. Kopējais ielas garums ir 170 metri, tā ir klāta ar grants segumu. Ārijas ielā satiksmes kustība norit vienā joslā. Ielā ir savrupmāju apbūve un viena ēka ir iekļauta ievērojamo celtņu sarakstā.
Ielu savienojumi
Ārijas iela ir savienota ar šādām ielām:
62. Kinoakadēmijas balva
62. Amerikas Kinoakadēmijas balvas ceremonija norisinājās Dorotijas Čandleres paviljonā, Losandželosā, ASV. Balvas pasniedza Kino mākslas un zinātnes akadēmija labākajām 1989. gada filmām. Balvas pasniedza 23 kategorijās. ASV ceremonija translēja televīzijas kanālā ABC, to producēja Gils Keits un režisēja Džefs Margolis. Balvu pasniegšanu pirmo reizi vadīja Billijs Kristels. Trīs nedēļas agrāk, 3. martā, The Beverly Hilton Beverlihilsā norisinājas Kinoakadēmijas balvas par tehniskajiem sasniegumiem ceremonija.
Nominantus paziņoja. Visvairāk nomināciju (9) ieguva filma "Deizijas kundzes šoferis" (Driving Miss Daisy), kas arī ieguva balvu četrās kategorijās, tostarp kategorijā "Labākā filma". Filma "Slava" (Glory) ieguva trīs balvu trīs kategorijās, "Dzimis 4. jūlijā" (Born on the Fourth of July), "Mazā nāriņa" un "Mana kreisā kāja" (My Left Foot) - divas, bet "Bezdibenis" (The Abyss), Balance, "Betmens", "Jaunais kinoteātris "Paradiso"" (Cinema Paradiso), Common Threads: Stories from the Quilt, "Mirušo dzejnieku biedrība", "Henrijs V", "Indiana Džonss un pēdējais krustakarš", The Johnstown Flood un Work Experience pa balvai vienā kategorijā. Televīzijas translāciju ASV skatījās vairāk nekā 40 miljoni skatītāju.
Laureāti un nominācijas
Balvas ieguvējs atzīmēts treknrakstā.
Tomass Lāms
Tomass Lāms (fi, dzimis ) ir Nīderlandē dzimis Somijas futbolists, spēlē pussarga pozīcijā. Pašlaik (2023) Lāms pārstāv Austrālijas komandu Melbourne City un Somijas futbola izlasi.
Sasniegumi
AZ Alkmaar
Freds Astērs
Freds Astērs (en; dzimis Frederiks Osterlics (Frederick Austerlitz); — ) bija amerikāņu kinoaktieris un Brodvejas skatuves dejotājs, horeogrāfs, dziedātājs un aktieris.
Viņa karjera ilga 76 gadus, šajā laikā viņš piedalījās 31 mūziklā. 10 filmās viņš darbojās kopā ar Džindžeru Rodžersu. 1999. gadā viņš iekļuva Amerikas Kinoinstitūta saraksta "Visu laiku izcilākā vīriešu kārtas zvaigzne" piektajā vietā. Džīns Kellijs ir atzinis, ka dejošana filmās ir aizsākusies ar F. Astēru. Vairāki klasiskie dejotāji un horeogrāfi ir atzinuši un novērtējuši viņa ietekmi un svarīgumu.
1950. gadā Astērs saņēma Kinoakadēmijas goda balvu par savu "unikālo mākslu un ieguldījumu muzikālo filmu attīstībā". 1951. gadā viņš vadīja Amerikas Kinoakadēmijas balvas pasniegšanas ceremoniju. 1975. gadā saņēmis BAFTA kino balvu kā labākais otrā plāna aktieris, 1950. gadā saņēma Zelta globusa balvu kā labākais aktieris un 1974. gadā — Zelta Globusu kā labākais otrā plāna aktieris.
Aclejas upe
Aclejas upe (arī Strazdiņupīte) ir Abavas labā krasta pieteka Kuldīgas novada Rendas pagastā. Tā ir neliela upīte lejpus Mazrendas. Izteka — no vairākiem avotiem netālu no Strazdiņu mājām.
Soģis (2004. gada filma)
"Soģis" (en) ir 2004. gada ASV zinātniskās fantastikas filma, kuras režisors ir Džonatans Henslijs. Filma ir balstīta uz Marvel Comics tāda paša nosaukuma komiksiem.
Galvenās lomas filmā atveido Džons Travolta, Tomass Džeins, Vils Patons un Rojs Šneiders. Filmas pirmizrāde notika.
Filmā slepens FIB pārstāvis Frenks Kāsls kļūst par slepkavu, lai atriebtos korumpētam biznesmenim, kurš ir atbildīgs par Kāsla ģimenes noslepkavošanu.
Sia
Sia, arī SIA, var būt:
Soģis (1989. gada filma)
"Soģis" (en) ir 1989. gada amerikāņu zinātniskās fantastikas filma, kuras režisors ir Marks Goldblats. Filma ir balstīta uz Marvel Comics tāda paša nosaukuma komiksiem.
Galvenās lomas filmā atveido Dolfs Lundgrēns un Luiss Gosets jr.. Filmas pirmizrāde notika Rietumvācijā.
Gāgari
Ciema apkārtnē atrodas Oču ezers.
Tingeltangelis
"Tingeltangelis" ir Latvijas dokumentālā īsfilma, kas izdota 1992. gadā. Filmas režisors ir Andris Rozenbergs.
Sižets
Filma veidota par festivālu "Ziņģe - 92".
Olvi
Olvi Oyj ir Somijā reģistrēts alus, vieglo alkoholisko un bezalkoholisko dzērienu ražotājs. Galvenais birojs atrodas Īsalmi. Uzņēmums dibināts 1878. gadā.
Olvi grupas meitas uzņēmumi:
Olvi Oyj akcijas tiek kotētas biržā Nasdaq Helsinki (simbols OLVAS). Lielākie akciju turētāji (2020. gada janvārī) bija: Olvi Foundation (15,71 % kapitāldaļu, 52,57 % balss tiesību), Hortling Heikki (4,84 %), Varma pensiju fonds (4,00 %), Ilmarinen pensiju fonds (3,62 %).
Vēsture
1878. gada 5. oktobrī Īsalmi aldaris Viljams Gideons Obergs (William Gideon Åberg) un viņa sieva Onni dibināja uzņēmumu Iisalmen Oluttehdas Oy, lai ražotu alu. Pirmais alus pārdots 1880. gadā. 1892. gadā sākts ražot medalus. 1906. gadā uzņēmums sāka ražot limonādes.
1919. gadā Iisalmen Oluttehdas kapitālu pārņēma E. W. Obergs (E.W.Åberg). Šajā pat gadā stājās spēkā alkohola ierobežošanas likums, kas atļāva pārdot alkoholiskos dzērienus, kuros etanola daudzums bija zem 2 procentiem. 1920. gadā Kajāni atvērta noliktava un birojs. 1925. gadā Kajāni dibināts uzņēmums Kajaanin Kalja Oy. Pieprasījums pēc iesala un limonādes dzērieniem bija liels, un vairums operāciju tika pārvietots uz Kajāni.
1932. gadā beidzās "sausā likuma" ierobežojumi, un varēja atsākt stiprāku alu ražošanu. Kajaanin Kalja Oy nosaukums mainīts uz Oluttehdas Oiva Oy, un Iisalmen Oluttehda tiek iznomāts jaunajam uzņēmumam. 1938. gadā Oluttehdas Oiva Oy un Iisalmen Oluttehdas Oy apvienojās, izveidojot uzņēmumu Oluttehdas Oiva Oy. 1949. gadā uzņēmums sāka ražot saldējumu.
1952. gadā uzņēmums tika pārdēvēts par Olvi Oy. Sākotnēji piedāvāto nosaukumu Oiva Oy ("lielais") noraidīja Tirdzniecības un rūpniecības ministrija, jo tas bija sastopams vairāku uzņēmumu nosaukumos. Savukārt alus darītava Olvi Oy Helsinkos bija pārtraukusi darbību. Oluttehdas Oiva iegādājās tā nosaukumu un logotipu. 1955. gadā E. W. Obergs un viņa sieva Hedviga Oberga (Hedwig Åberg) dibināja Olvi Foundation, uz kuru tika pārnests Olvi Oyj kapitāldaļu vairākums. 1961. gadā visām alus darītavā tika atļauts ražot stipro A tipa alu. Pieprasījums pēc Olvi alus pieauga. Populārākais produkts tajā laikā bija vieglais I tipa alus.
1970. gados stājās spēkā jauni alkohola ierobežojumi, un par Olvi pārdotākajiem produktiem kļuva bezalkoholiskie dzērieni. 1987. gadā Olvi akcijas sāka kotēt Helsnku biržā.
1993. gadā iegādāts sulu ražotājs Sonkari Oy (vēlāk pārdēvēts par Kesäpäivä). 1996. gadā Olvi nopirka 15 % Igaunijas alus ražotāja AS Tartu Ölletehdas kapitāldaļu. Nākamajā gadā tas nopirkts pilnībā kopā ar meitas uzņēmumu Saare Ölu, un ieguva savu agrāko nosaukumu A. Le Coq. 1998. gadā no Chymos-juomat Oy iegādāts sidra zīmols FIZZ. 1999. gada aprīlī A. Le Coq no Norvēģijas—Latvijas uzņēmējdarbības attīstības fonda iegādājās akciju vairākumu Latvijas alus ražotājā AS Cēsu alus. Septembrī no Pilzner Urquell iegūta daļa no Lietuvas uzņēmuma AB Ragutis (kopš 2011. gada Volfas Engelman).
2000. gadā Olvi daļa Ragutis pieauga virs 50 %. 2003. gadā meitas uzņēmums A. Le Coq iegādājās dzērienu ražotāju AS Ösel Foods. 2008. gadā Olvi ieguva 51 % no Baltkrievijas dzērienu ražotāja Lidskaje piva. 2009. gadā Olvi palielināja savu daļu Cēsu alus un Lidskaje piva (līdz 87,84 %).
2011. gada pavasarī Lietuvas uzņēmums Ragutis mainīja nosaukumu uz Volfas Engelman. 2018. gada 1. februārī Olvi iegādājās Somijas alkoholisko dzērienu importētāja Servaali Oy 80 % kapitāldaļu; darījums pabeigts 3. aprīlī. 2018. gada 2. jūlijā Olvi iegādājās Somijas stipro alkoholisko dzērienu ražotāja Helsinki Distilling Company 67 % kapitāldaļu.
2021. gada maijā Olvi iegādājās Dānijas ceturtās lielākās alus darītavas A/S Bryggeriet Vestfyen akciju kontrolpaketi. Uzņēmums samaksāja 6,8 miljonus par 60 % akciju daļu un izteica piedāvājumu citiem akcionāriem par viņu akciju daļu. Darījuma nosacījums bija, ka Olvi varēs palielināt līdzdalību līdz 90 procentiem akciju. 1885. gadā dibinātās Dānijas alus darītavas pārdošanas apjoms 2020. gadā bija 65 miljoni litru, bet apgrozījums bija nedaudz mazāks par 25 miljoniem eiro. Salīdzinājumam Olvi grupas rādītāji bija 766 miljoni litru un 415 miljoni eiro.
Pēc Krievijas iebrukuma Ukrainā 2022. gada 5. martā Olvi paziņoja, ka pārtrauc eksportu uz Krieviju un plāno aiziet no Baltkrievijas (šeit uzņēmumam piederēja dzērienu ražotājs Lidskaje piva, kas veidoja aptuveni ceturto daļu no Olv grupas saimnieciskās darbības). Baltkrievijas likumdošanas izmaiņu dēļ Olvi neizdevās pārdot Lidskaje piva kapitāldaļas. 2023. gada februārī Baltkrievijas Valsts kontroles komiteja veica revīziju Lidskoe Pivo un piemēroja naudas sodu 12 miljonu eiro vērtībā.
Anatolijs Goliševs
Anatolijs Goliševs (ru, dzimis ) ir krievu hokejists, spēlē uzbrucēja pozīcijā. Pašlaik (2018) Goliševs pārstāv KHL komandu Jekaterinburgas "Avtomobilist".
Dzelzceļa līnija Daugavpils—Kurcums
Daugavpils—Kurcums (oficiālais nosaukums: Daugavpils—Kurcums—Valsts robeža) ir 25 kilometrus gara dzelzceļa līnija, kas iet no Daugavpils līdz valsts robežai. Līnija tālāk turpinās Lietuvā un ved līdz Viļņai. Kad no 2015. gada jūnija atcēla starptautisko vilcienu Sanktpēterburga—Viļņa, pasažieru satiksme līnijā līdz 2018. gadam nepastāvēja. Posmā Daugavpils—Grīva pastāv kravas satiksme, bet tālāk Kurcuma virzienā satiksme ir niecīga.
2017. gada 25. oktobrī līnijā notika dīzeļvilciena Viļņa—Daugavpils izmēģinājuma reiss. Lietuvas Dzelzceļš plānoja veikt 2 reisus dienā, pagarinot esošo maršrutu Viļņa—Turmanta. Tomēr jaunais maršruts 2017. gadā netika atklāts. No 2018. gada 13. janvāra "Lietuvos geležinkeliai" uzsāka  pasažieru pārvadājumus maršrutā Daugavpils—Viļņa. Kursēja divi pāri dīzeļvilcienu sestdienās un svētdienās. No 2018. gada 15. decembra saraksts tika mainīts; sestdienās vakarā paredzēts papildu vilciens no Viļņas (atpakaļ līdz Turmantai). 2020. gada martā sakarā ar starptautisko pasažieru pārvadājumu ierobežojumiem (COVID-19 pandēmijas dēļ), pasažieru vilcienu kustība starp Daugavpili un Viļņu tika pārtraukta.
Vēsture
Līnija tika būvēta 19. gadsimtā kā daļa no dzelzceļa līnijas Varšava—Sanktpēterburga un satiksme tajā atklāta. Līnijā uzbūvētais dzelzceļa tilts pār Daugavu bija pirmais pastāvīgais Daugavas tilts Latvijas teritorijā (atšķirībā no mūsdienām, to varēja izmantot arī gājēji un pajūgi). No 1922. līdz 1940. gadam līnijā bija divi sliežu ceļi — viens 1525 mm, otrs 1435 mm platumā; pēc Otrā pasaules kara līniju atjaunoja kā vienceļa līniju 1525 mm platumā.
SKS 49. ekspedīcija
'''SKS 49. ekspedīcija' (Экспедиция МКС-49; Expedition 49 jeb ISS-49'') bija Krievijas, ASV un Eiropas kosmonautu pastāvīgā ekspedīcija Starptautiskajā kosmosa stacijā (SKS) no 2016. gada septembra līdz oktobrim.
Ribonukleāze
Riboukleāze (arī RNāze) ir nukleāžu tips, kas katalīzē RNS degradāciju sīkākos komponentos. Ribonukleāzes var iedalīt endoribonukleāzēs un eksoribonukleāzēs.
Pie endoribonukleāzēm pieder: Pie eksoribonukleāzēm pieder:
Jaunmeži
Jaunmeži ir ciems Kuldīgas novada Rendas pagastā. Izvietojies pagasta dienvidrietumu daļā pie autoceļa P120 12 km no pagasta centra Rendas, 14 km no novada centra Kuldīgas un 142 km no Rīgas.
Raufs Memmedovs
Raufs Memmedovs (az; dzimis Baku) ir Azerbaidžānas starptautiskais lielmeistars šahā (2004).
Biogrāfija
Daudzu starptautisko šaha turnīru laureāts, tajā skaitā uzvarējis vai dalījis pirmo vietu Dubaijā (2004), Lubokā (Teksasa, 2009), ASV turnīrā US Masters (2013), Filadelfijas World Open (2015).
2021. gada novembrī Rīgā ierindojies 96. vietā 2021. gada "FIDE Chess.com Grand Swiss" turnīrā.
Pārstāvējis Azerbaidžānas komandu lielākajos komandu šaha turnīros:
Par panākumiem turnīros FIDE 2003. gadā Memmedovam piešķīrusi starptautiskā meistara (IM), bet 2004. gadā - starptautiskā lielmeistara (GM) nosaukumu.
Personīgā dzīve
2018. gada novembrī apprecējies ar Ukrainas šaha lielmeistari Natāliju Buksu.
Ragaciema bāka
Ragaciema bāka ir bāka, kas atrodas Lapmežciema pagasta Ragaciema ragā pie Rīgas līča. Bāka uzbūvēta 1960. gadā.
Geidāni
Geidāni ir ciems Indras pagastā, Krāslavas novadā. Atrodas 298 km attālumā no Rīgas.
Ragaciema bāka
Bāka ir sarkans taisnstūris uz režģota torņa. Bākas augstums ir 30 metri, uguns augstums 37 metri, bet redzamība 16 jūras jūdzes. Zibšņu uguns ir balta, kas iedegas ik pēc 1 sekundes uz 1 sekundi.
2018. gada 19. oktobrī Latvijas Pasts izdeva pastmarku un pirmās dienas aploksni ar Ragaciema bākas attēlu.
Geidāni
Ciema apkārtnē atrodas Indras parks, Šņokovas dīķis, pasts, pamatskola.
Hanss Joahims Hehts
Hanss Joahims Hehts (de; dzimis Lūkenvaldē) ir Vācijas starptautiskais lielmeistars šahā (1973).
Šarlotauna
Šarlotauna (angļu un fr) ir pilsēta Kanādas austrumos, Prinča Edvarda Salas administratīvais centrs. 2016. gadā pilsētā dzīvoja 36,1 tūkstotis iedzīvotāju, tā ir lielākā Prinča Edvarda Salas pilsēta.
Hanss Joahims Hehts
Biogrāfija
1958. gadā kļuvis par Vācijas junioru šaha čempionātā uzvarētāju. Vācijas šaha čempionātos izcīnījis divas bronzas medaļas (1963, 1967 ) un uzvarējis 1970. gadā.
Daudzu starptautisko šaha turnīru laureāts. Lielāko panākumu savā šahista karjerā izcīnījis 1973. gadā, kad kopā ar Ulfu Andersonu un Borisu Spaski dalījis 1.-3. vietu 2. Vācijas atklātajā šaha čempionātā.
Pārstāvējis Vācijas komandu lielākajos komandu šaha turnīros:
Šarlotauna
Šarlotauna dibināta 1764. gadā un ir nosaukta par godu Mēklenburgas-Štrēlicas Šarlotei, Lielbritānijas un Īrijas karaļa Džordža III sievai. Pilsētas statuss tika piešķirts 1855. gadā. 1873. gadā Šarlotauna kļuva par Prinča Edvarda Salas provinces administratīvo centru.
Hanss Joahims Hehts
Biogrāfija
Par panākumiem turnīros FIDE 1969. gadā Hehtam piešķīrusi starptautiskā meistara (IM), bet 1973. gadā - starptautiskā lielmeistara (GM) nosaukumu.
Kopš 1970. gadu otrās puses piedalījies korespondencšaha turnīros. 1980. gadā Starptautiskā Korespondencšaha federācija (ICCF) piešķīrusi Hehtam starptautiskā korespondencšaha meistara nosaukumu.
Ilgus gadus bijis cita Vācijas lielmeistara un Pasaules šaha čempiona nosaukuma pretendenta Roberta Hībnera sekundants.
Prāgas "Sparta" (futbols)
Prāgas "Sparta" (cs) ir profesionāls Čehijas futbola klubs no Prāgas. Tas ir dibināts 1893. gadā, pašlaik spēlē Čehijas futbola augstākajā līmenī — Čehijas 1. līgā. Kluba futbolisti ir izcīnījuši 36 līgas čempiontitulus, tai skaitā 12 reizes uzvarējuši Čehijas līgā.
Zemes atmiņa
"Zemes atmiņa" ir Latvijas dokumentālā filma, kas izdota 1965. gadā. Filmas režisors ir Gunārs Piesis.
Sižets
Filmā filozofiski tiek apcerētas dzīve un nāve.
Verners Hugs
Biogrāfija
1971. gadā Atēnās uzvarējis Pasaules junioru šaha čempionātā. Par šo panākumu FIDE Hugam piešķīrusi starptautiskā meistara (IM) nosaukumu. 1975. gadā Cīrihē kļuvis par Šveices šaha čempionāta uzvarētāju. Divas reizes piedalījies Pasaules šaha čempiona nosaukuma izcīņas cikla starpzonu turnīros: 1973. gadā Brazīlijā dalījis 16.-18. vietu, bet 1993. gadā Šveicē ierindojies 68. vietā. 1979. gadā sniedzis šaha simultānspēles seansu vienlaicīgu uz 560 galdiņiem (+365, -49, =126).
Pārstāvējis Šveices komandu lielākajos komandu šaha turnīros:
Čogā Zanbila
<mapframe text="Čogā Zanbila" width=260 height=260 zoom=15 > { "type": "ExternalData", "service": "geoshape", "ids": "Q4523" }
Čogā Zanbila (fa) jeb Duruntaša (no elamiešu valodas) ir 13. gadsimta p.m.ē. pilsētas atliekas, kas mūsdienās atrodas Irānā, Hūzestānas ostānā. 1979. gadā Čogā Zanbila tika iekļauta UNESCO Pasaules mantojuma sarakstā.
Duruntašu ap 1250. gadu p.m.ē. cēla Elamas valdnieks Untašnapiriša kā Elamas valsts reliģisko centru. Pēc Untašnapirišas nāves celtniecība tika pārtraukta, tomēr vieta tika apdzīvota līdz 640. gadā p.m.ē. to nopostīja Asīrijas valdnieks Ašurbanipals. Čogā Zanbilas redzamākais piemineklis ir zikurāts, kas netipiski tika celts ārpus Divupes.
Metjū Broderiks
Metjū Broderiks (en; dzimis Manhatanā, Ņujorkas štatā, ASV) ir amerikāņu kino, televīzijas un teātra aktieris un dziedātājs.
Broderiks pazīstams ar Zelta globusa balvai nominēto lomu filmā "Aizliegtā brīvdiena" (1986), pieaugušā Simbas balsi Disney animācijas filmā "Karalis Lauva" (1994) un Leo Bluma lomu Brodvejas mūziklā The Producers un tā 2005. gada filmas adaptācijā. Vēl viņš filmējies filmās WarGames (1983), "Slava" (Glory, 1989), The Freshman (1990), "Montieris" (1996), "Godzilla" (1998), "Vēlēšanas" (Election, 1999), "Inspektors Gadžets" (Inspector Gadget, 1999) un You Can Count on Me (2000). Broderiks ir režisējis un atveidojis galveno lomu filmā Infinity (1996) un ieskaņojis tēlus filmās Good Boy! (2003), "Par bitēm" (2007) un "Pasaka par Despero" (The Tale of Despereaux, 2008).
2006. gadā par savu ieguldījumu kinoindustrijā viņš saņēma zvaigzni Holivudas Slavas alejā.
Hērvighamna
Hērvighamna (no), arī Bjērnejaradio (Björnøya Radio) vai Lāču salas meteroloģiskā stacija (Bjørnøya Meteorologiske Stasjon), ir Norvēģijas vissezonas meteostacija Arktikā. Izvietojusies Svalbāras arhipelāgam pieskaitītajā Lāču salā, tās ziemeļu krastā pie Hērvighamnas līča un ir vienīgā salas apdzīvotā vieta. Stacijas pastāvīgais personāls ir deviņi cilvēki.
Vēsture
Pirmo meteoroloģisko staciju salā 1918. gada oktobrī Tunheimas ogļraču pilsētiņā izveido Trumses ģeofizikas institūts. Gadu vēlāk akmeņogļu ieguves kompānija Bjørnøen A/S salas ziemeļos pie Hērvighamnas līča ierīko radiostaciju. 1925. gadā ogļu ieguve tiek pārtraukta. 1932. gadā bet meteostacija un radiostacija nonāk Norvēģijas Meteoroloģijas institūta pārraudzībā. Otrā pasaules kara sākumā stacija tiek evakuēta, bet Tunheimas infrastruktūra iznīcina Sabiedroto spēki, lai tā nenonāktu Vācijas rīcībā. Darbu stacija atsāk 1947. gadā, kad meteostacija tiek pārcelta līdzās radiostacijai uz Hērvighamnu.
Otomārs Kūns
Otomārs Kūns (dzimis, miris ) bija latviešu aktieris.
Piedalījies filmās "Svešiniece ciemā", "Līvsalas zēni", "Vella kalpi", "Vella kalpi Vella dzirnavās" un 1968. gada filmā "Mērnieku laiki".
Latvijas kuģniecība
AS Latvijas kuģniecība (agrākais nosaukums Ventspils nafta) ir Latvijā reģistrēta pārvaldītājsabiedrība. Tas un tajā ietilpstošie uzņēmumi darbojas naftas produktu transportēšanas jomā un nekustamā īpašuma pārvadīšanā. Uzņēmums dibināts 1991. gadā. Galvenais birojs atrodas Rīgā. "Latvijas kuģniecība" īpašnieks ir Šveicē reģistrētajai enerģētikas grupai Vitol piederošais uzņēmums ATLANTANK SA.
"Latvijas kuģniecība" meitas un asociētie uzņēmumi:
Vēsture
1957. gada 20. augustā PSRS Ministru Padome izdeva rīkojumu par naftas bāzes izveidi Ventspils ostā. 1958. gadā sākās bāzes celtniecība. 1961. gadā. 30. septembrī naftas bāze tika pieņemta ekspluatācijā. 1964. gadā uzbūvēta bāzes otrā kārta, un šeit sāka pārkraut dīzeļdegvielu.
1968. gadā atklāts naftas cauruļvads Samāra—Polocka—Ventspils. 1972. gadā sāka darboties naftas produktu cauruļvads Polocka—Ventspils. 1975. gadā ekspluatācijā nodota Ventspils naftas pārsūknēšanas bāzes trešā kārta. 1987. gadā Ventspils naftas pārsūknēšanas bāze pārdēvēta par Ventspils naftas un naftas produktu eksporta piegādes uzņēmumu. 1991. gada 9. maijā Uzņēmumu reģistrā reģistrēts Valsts naftas un naftas produktu eksporta piegādes uzņēmums Ventspils nafta. 1993. gada 5. novembrī tas pārveidots par valsts akciju sabiedrību. Par uzņēmuma direktoru kļuva Jānis Blaževičs. 1994. gadā izveidots Latvijas un Krievijas kopuzņēmums SIA LatRosTrans, kura pārraudzībā bija naftas un naftas produktu transportēšana pa maģistrālajiem cauruļvadiem.
1996. gada 20. septembrī Ventspils nafta pārreģistrēta par Privatizējamā valsts akciju sabiedrība Ventspils nafta. 1996. gada oktobrī pabeigta Ventspils nafta privatizācijas pirmā kārta. 1997. gada 15. oktobrī uzņēmums pārreģistrēts par publisko akciju sabiedrību. 19. novembrī ar Latvijas Republikas Ministru kabineta rīkojumuVentspils nafta kļuva par LatRosTrans dibinātāja un Latvijas puses dalībnieka tiesību un saistību pārņēmēju. 1998. gada jūlijā noslēdzās Ventspils nafta privatizācijas ceturtā kārta. Oktobrī uzņēmuma akcijas sāka kotēt Rīgas Fondu biržā.
2002. gada 26. jūnijā izsolē Rīgas biržā Ventspils nafta iegādājas 49,94 % AS "Latvijas kuģniecība" kapitāldaļu. 2003. gadā Ventspils nafta tika restrukturizēta, to pārveidojot par grupas mātes sabiedrību, bet atdalot dažādās biznesa jomās strādājošos uzņēmumus. Naftas termināļa pārvaldībai izveidots meitas uzņēmums SIA Ventspils nafta termināls. 2006. gada 20. oktobrī izsolē biržā Ventspils nafta valsts kapitāla daļas iegādājās starptautiskas naftas un gāzes transportēšanas un tirdzniecības grupas Vitol meitas uzņēmums Euromin Holdings (Cyprus) Limited. 2007. gada martā Ventspils nafta pārdeva 49 % Ventspils nafta termināls kapitāldaļu pastarpināti uzņēmumam Vitol.
2010. gadā Euromin Holdings (Cyprus) Limited palielināja savu līdzdalību Ventspils nafta līdz 49,5 %. Gada sākumā par uzņēmuma valdes priekšsēdētāju kļuva Saimons Bodijs. 2013. gada 1. septembrī par valdes priekšsēdētāju kļuva Roberts Kirkups (Robert Kirkup).
2015. gada 17. septembrī Vitol piederošais Euromin Holdings (Cyprus) Limited no AS Latvijas Naftas tranzīts nopirka 43,25 % Ventspils nafta akciju par 79,99 miljoniem eiro. Tādējādi Vitol kontrole uzņēmumā palielinājās līdz 93,24 % kapitāldaļu. 19. oktobrī Euromin Holdings (Cyprus) Limited izteica atlikušajiem Ventspils nafta akcionāriem obligāto akciju atpirkšanas piedāvājumu ar cenu par vienu akciju 4,56 eiro. 2016. gada 25. janvārī Euromin Holdings (Cyprus) Limited atpirka pēdējās Ventspils nafta kapitāldaļas, un uzņēmums tika izslēgts no NASDAQ OMX Riga biržas.
2017. gada 14. jūnijā Vitol grupas uzņēmums Vitol Netherlands B.V. no Igaunijas fonda OÜ Fondo H Estonia nopirka 19,62 % "Latvijas kuģniecība" akciju. Nākamajā dienā Ventspils nafta nodeva Vitol Netherlands B.V. tai piederošās Latvijas kuģniecība 49,94 % akciju. 27. jūlijā paziņots, ka Ventspils nafta par 43,7 miljoniem eiro (pamatkapitāla bilances vērtība) pārdevusi SIA Ventspils nafta termināls 51 % kapitāldaļu Nīderlandē reģistrētam uzņēmumam Martank, kas arī ietilpst Vitol grupā.
Millennium Tower
Millennium Tower jeb Tūkstošgades tornis ir debesskrāpis Austrijas galvaspilsētā Vīnē uz ziemeļiem no pilsētas centra, Brigitenavas rajonā, Donavas upes labajā krastā.
Latvijas kuģniecība
Vēsture
2019. gada 16. decembrī uzņēmums AS "Latvijas kuģniecība" tika pievienots Ventspils nafta, kas savukārt tika pārdēvēts par AS "Latvijas kuģniecība". 2020. gada 5. maijā uzņēmumam tika pievienots SIA "Ventspils biznesa centrs".
Millennium Tower
171 metrus augstā celtne, kas pēc formas ir divi saistīti cilindri, ir otra augstākā ēka un ceturtā augstākā būve Austrijā. Tā celta rekordīsā laikā no 1997. līdz 1999. gadam. Izmantojot modernās tehnloģijas, bija iespējams uzbūvēt vidēji 2,5 stāvus nedēļā. Ēkā atrodas Xerox, Cirquent, Agip, Cisco un citu uzņēmumu biroji, vairākiem no tiem šeit atrodas Austrumeiropas centrālie biroji.
Soģis: Kara zona
"Soģis: Kara zona" (en) ir 2004. gada ASV zinātniskās fantastikas filma, kuras režisors ir Leksi Aleksandrs. Filma ir balstīta uz Marvel Comics tāda paša nosaukuma komiksiem.
Galvenās lomas filmā atveido Rejs Stīvensons, Džūlija Venza, Dominiks Vests, Dags Hačisons un Veins Vests. Filmas pirmizrāde notika.
Ačgārņa upīte
Ačgārņa upīte (arī Ačgārņupīte) ir Plaužu ezera pieteka Cēsu novada Straupes pagastā pie Lielstraupes.
Iztece — uz dienvidaustrumiem no Lielstraupes. Tek ziemeļrietumu virzienā. Ietek Plaužu ezera dienvidu krastā. Ačgārņa upīti šķērso valsts autoceļi V127 (Dravnieki—Kaijas—Straupe—Līgatne) un V280 (Unguri—Lielstraupe—Brasla).
Deniss Praets
Sasniegumi
Leicester City
Individuālie sasniegumi
Jēkabs Velme
Jēkabs Velme (1855—1928) bija latviešu pedagogs un valodnieks. Žurnāla "Austrums" izdevējs un redaktors (1885-1902). Latvijas Universitātes filoloģijas goda doktors (1924).
Dzīvesgājums
Dzimis 1855. gada 25. novembrī Ternejas pagasta "Kalnaņģu" saimnieka ģimenē. Mācījās Ternejas pagastskolā, Rūjienas draudzes skolā un Pērnavas ģimnāzijā (1870-1876). Studēja filoloģiju Tērbatas universitātē (1877-80). Rūjienas proģimnāzijas direktors (1880-1881), no 1882. gada vācu valodas skolotājs Maskavas Pētera-Pāvila skolā, no 1883. gada Maskavas universitātes vācu valodas docētājs.
Pēc Krišjāņa Valdemāra un Friča Brīvzemnieka ierosmes Velme 1885. gadā Maskavā nodibināja žurnālu "Austrums", ko izdeva līdz 1887. gadam Maskavā un kā redaktors parakstīja līdz 1902. gadam. Pēc Latvijas Repubikas nodibināšanas 1922. gadā atgriezās Latvijā, bija Latvijas Universitātes vācu valodas privātdocents, filoloģijas goda doktors (1924). Publicēja atmiņas par latviešu kultūras darbiniekiem.
Miris 1928. gada 16. maijā Rīgā, apglabāts Meža kapos.
Sojuz MS-17
Sojuz MS-17 (Союз МС-17) bija Krievijas kosmosa kuģis apkalpes nogādāšanai uz Starptautisko kosmisko staciju (SKS). Tas orbītā tika palaists 2020. gada 14. oktobrī, uz zemes atgriezās 2021. gada 17. aprīlī.
Apkalpe
Kuģa Sojuz MS-17 apkalpe augšupceļā un lejupceļā:
Dublējošā apkalpe:
Rezerves apkalpe:
COVID-19 pandēmijas dēļ šoreiz tika saformēta arī rezerves apkalpe gadījumam, ja saslimst pamatapkalpes un dublieru apkalpes locekļi.
Lidojuma gaita
Kosmosa kuģis ar staciju saslēdzās 14. oktobrī 08:48:47 UTC (aptuveni trīs stundas pēc starta) pie Rassvet moduļa. Tuvošanās un saslēgšanās notika automātiskā režīmā.
Lai atbrīvotu vietu nākamajam kuģim pie moduļa Rassvet, 2021. gada 19. martā Sojuz MS-17 veica pārkabināšanos uz Poisk moduli. Vairākas stundas pirms manevriem kuģa apkalpe Sergejs Rižikovs, Sergejs Kuds-Sverčkovs un Ketlīna Rubinsa ieņema savas vietas kuģī. 16:38:31 UTC Sojuz atvienojās un attālinājās 40 metrus. Tad tas aplidoja staciju, un 17:12:33 UTC pieslēdzās pie Poisk moduļa. Kuģi vadīja komandieris Rižikovs ar manuālo vadības sistēmu. Pēc Sojuz MS-17 atgriešanās uz zemes Poisk varēs izmantot iziešanai kosmosā, lai moduli sagatavotu Nauka laboratorijas moduļa pieņemšanai.
No stacijas Sojuz MS-06 atvienojās 01:34 UTC. Zemi nolaižamais aparāts sasniedza 04:55:12 UTC, 147 km uz dienvidaustrumiem no Žezkazghanas, Kazahstānā. Lidojuma ilgums — 184 dienas 23 stundas 10 minūtes.
Dzervanki
Dzervanki ir ciems Preiļu novada Aglonas pagastā. Izvietojies pagasta ziemeļu daļā 29 km no novada centra Preiļiem, 4 km no pagasta centra Aglonas un 232 km no Rīgas.
Apdzīvotā vieta izvietojusies netālu no autoceļa P62, Skurdiņkas ezera krastā.
Pirms 2009. gadā noslēgtās administratīvi teritoriālās reformas atradās Preiļu rajonā.
Nokia E50
Nokia E50 bija Somijas uzņēmuma Nokia mobilais telefons, pirmais no E sērijas. Izlaists 2006. gadā. Tas darbojās GSM 850, 900, 1800 un 1900 tīklā.
Tas primāri bija paredzēts korporatīvajam biznesa tirgum. Ierīcei bija izsmalcināts e-pasta atbalsts: Nokia nesan nopirktā uzņēmuma Intellisync Wireless Email, BlackBerry Connect, Visto Mobile, Activesync Mail pakalpojumam Exchange, Altexia, kā arī IMAP4. Tā arī spēja apskatīt pievienotos failus formātos Microsoft Word, PowerPoint, Excel un PDF.
Telefonu darbināja operētājsistēma S60 (Symbian). Tam bija EDGE un Bluetooth 2.0 atbalsts. Apgādāts ar 1,3 megapikseļu kameru.
Devans Dubniks
Devans Dubniks (dzimis ) ir kanādiešu hokejists, vārtsargs. Pašlaik (2020) Dubniks spēlē Nacionālās hokeja līgas kluba Sanhosē "Sharks" sastāvā.
Spēlētāja karjera
Juniora gados Dubniks spēlēja Rietumu hokeja līgas kluba Kemlūpas "Blazers" sastāvā. No 2001. līdz 2006. gadam "Blazers" rindās Dubniks aizvadīja kopumā 192 spēles.
Profesionāļa karjeru Dubniks sāka 2006.—07. gada sezonā, kuru aizvadīja ECHL klubā Stoktonas "Thunder". Nākamās divas sezonas hokejists aizvadīja AHL vienībā Springfildas "Falcons", visbeidzot 2009.—10. gada sezonā izcīnot vietu NHL komandas Edmontonas "Oilers" sastāvā. Viņš tika izsaukts uz "Oilers" īsi pēc tam, kad sezonas ievadā nopietnu traumu guva komandas pamatvārtsargs Nikolajs Habibuļins. Dubniks bija komandas otrais vārtsargs aiz Džefa Delorjē, laukumā dodoties 19 spēlēs. 2010.—11. gada sezonā Dubniks bija komandas otrais vārtsargs aiz Habibuļina, taču krievu vārtsarga traumu dēļ Dubniks aizvadīja 35 spēles. 2011.—12. gada sezonu Dubniks uzsāka jau kā komandas pamatvārtsargs, taču sezonas gaitā Habibuļins uz brīdi pamatvārtsarga vietu atguva.
2014. gada janvārī Dubniks tika aizmainīts uz Našvilas "Predators", taču vien pēc divām aizvadītām spēlēm tika nosūtīts uz AHL un nedaudz vēlāk aizmainīts uz Monreālas "Canadiens". "Canadiens" rindās hokejists nevienu spēli neaizvadīja, un vasarā kā brīvais aģents pievienojās Arizonas "Coyotes". "Coyotes" Dubniks bija komandas otrais vārtsargs aiz Maika Smita. 2015. gada janvārī Dubniks tika aizmainīts uz Minesotas "Wild", un kļuva par komandas pamatvārtsargu. 2015. gadā viņš bija viens no trim Vezinas balvas finālistiem, tika iekļauts otrajā NHL simboliskajā izlasē, kā arī ieguva Bila Mastertona balvu. 2016., 2017., un 2019. gadā Dubniks piedalījās NHL Visu Zvaigžņu spēlēs. "Wild" rindās Dubniks aizvadīja piecarpus sezonas, līdz 2020. gada rudenī tika aizmainīts uz Sanhosē "Sharks".
Kanādas hokeja izlases rindās spēlējis četros Pasaules čempionātos.
Eltadžs Seferli
Eltadžs Seferli (az; dzimis Baku) ir Azerbaidžānas starptautiskais lielmeistars šahā (2008).
Biogrāfija
Vairākkārt pārstāvējis Azerbaidžānu Eiropas un Pasaules junioru šaha čempionātos dažādās vecuma grupās, kurās izcīnījis trīs zelta medaļas: 2002. gadā Eiropas un Pasaules junioru šaha čempionātos U10 vecuma grupās un 2003. gadā Eiropas jauniešu šaha čempionātā U12 vecuma grupā. 2007. gadā dalījis otro vietu Azerbaidžānas šaha čempionātā. Tajā pašā gadā uzvarējis Hogevēnas (Nīderlande) šaha turnīrā Essent Open, apsteidzot Jevgeņiju Postniju un Janu Smētu. 2010. gadā Sanktpēterburgā uzvarējis Mihaila Čigorina memoriālā. 2015. gadā dalījis pirmo vietu starptautiskajā šaha turnīrā Dubaijā. 2021. gada maijā izcīnījis 4. vietu Azerbaidžānas šaha čempionātā.
Piedalījies Pasaules kausa izcīņās šahā pēc izslēgšanas sistēmas, kurās lielāko panākumu guvis 2013. gadā, kad iekļuvis 2. kārtā, kurā zaudējis Hikaru Nakamuram. 2015. gadā 1. kārtā zaudējis Čabam Balogam.
Pārstāvējis Azerbaidžānas komandu lielākajos komandu šaha turnīros:
Par panākumiem turnīros FIDE 2006. gadā Seferli piešķīrusi starptautiskā meistara (IM), bet 2008. gadā - starptautiskā lielmeistara (GM) nosaukumu.
Geikina
Geikina ir ciems Griškānu pagastā, Rēzeknes novadā. Atrodas 254 km attālumā no Rīgas.
Kerijs Grānts
Kerijs Grānts (en; dzimis Ārčibalds Aleksandrs Līčs (Archibald Alexander Leach), miris ) bija angļu kinoaktieris, kas vēlāk pieņēma ASV pilsonību. Viņš tiek uzskatīts par vienu no klasiskās Holivudas vadošajiem aktieriem.
Viņš ir bijis divas reizes nominēts Amerikas Kinoakadēmijas balvai (par lomām filmās Penny Serenade un None but the Lonely Heart), kā arī piecas reizes — Zelta globusa balvai (abām balvām kā labākais aktieris), tomēr nav saņēmis nevienu no tām. 1970. gadā viņam piešķīra Kinoakadēmijas goda balvu.
1999. gadā Amerikas Kinoinstitūts (AFI) ierindoja Grāntu otrajā vietā "AFI 100 gadi... 100 zvaigznes" (izcilākās vīriešu kārtas zvaigznes) sarakstā.
Sintētiskie kanabinoīdi
Sintētiskie kanabinoīdi jeb spaiss (no en — 'garšvielas') ir psihoaktīvs produkts, kas sastāv no augu un ķīmisku vielu maisījuma, ko lieto, lai iegūtu marihuānas iedarbību. Sugasvārds "spaiss" cēlies no sintētisko kanabinoīdu maisījuma vispopulārākā zīmola nosaukuma Spice.
Kad sintētiskos kanabinoīdus pirmoreiz sāka pārdot 2000. gadu sākumā, pastāvēja uzskats, ka marihuānas iedarbība tiek panākta, izmantojot legālu augu maisījumus, tomēr šāds uzskats izrādījās aplams, jo nepastāv tādi augi, kas spētu radīt marihuānai līdzīgu iedarbību. Spaisa iedarbība tiek sasniegta, psihoaktīvi maz aktīvus vai neaktīvus augus sajaucot ar sintētiskiem kanabioīdiem, kas ir līdzīgi marihuānas aktīvajai vielai — kanabioīdam tetrahidrokanabinolam. Populārākie no tiem ir JWH-018, JWH-073 un HU-210. Šāda veida kanabioīdi uz cilvēka organismu spēj iedarboties tikpat spēcīgi vai vēl spēcīgāk kā THC. Mūsdienās ir pieejami plaši pētījumi par sintētisko kanabinoīdu kaitīgumu veselībai, it īpaši tās spēju izsaukt ilgtermiņa psihozi un citus psihotiskus traucējumus.
Kanabioīdus aktīvi mūsdienās cenšas apkarot un aizliedz visā pasaulē, lai gan ik gadu tiek radīti neskaitāmi jauni kanabioīdi.
Latvijas normatīvais regulējums
Latvijā 2013. gada februārī Saeimā atbalstīti grozījumi Ministru kabineta noteikumos par Latvijā kontrolējamajām narkotiskajām vielām, psihotropajām vielām un prekursoriem, ar kuriem būtu jāaizliedz sintētisko kanabinoīdu izplatība. Latvijā ir aizliegti dibenzopirāni — kanabinols un no tā atvasināti savienojumi, izņemot kanabinolu un kanabidiolu, kas hidrēti gredzenā A, aizvietoti (bet ne obligāti) gredzenā B, to homologi ar dažādu oglekļa atomu skaitu aizvietotājā stāvoklī 3, to cis-, trans- un optiskie izomēri, kā arī to hidroksilgrupas atvasinājumi.
Miks Makārtijs
Maikls Džozefs Makārtijs (en, dzimis ) ir Īrijas futbola treneris un bijušais futbolists, spēlēja aizsarga pozīcijā, bijis Īrijas futbola izlases dalībnieks.
Kopš (2023) ir Anglijas čempionāta kluba Blackpool FC galvenais treneris.
Savu karjeru sācis 1977. gadā Barnsley komandā. Vēlāk spēlējis Manchester City, Celtic, Lyon un Millwall. Lielākos panākumus guvis ar Celtic komandu, izcīnot vienu Skotijas Premjerlīgas čempionu titulu.
Īrijas futbola izlases sastāva piedalījies 1990. gada FIFA Pasaules kausā un 1988. gada Eiropas čempionātā.
Savu trenera karjeru iesācis Millwall komandā. Tad trenējis Īrijas izlasi, ar ko viņš 2002. gada FIFA Pasaules kausā sasniedza astotdaļfinālu. Vēlāk trenējis Sunderland, Wolverhampton Wanderers un Ipswich Town. 2018. gada novembrī otro reizi kļuvis par Īrijas izlases treneri. 2020. gadā, pēc tam, kad Īrija neiekļuva Euro 2020, viņš komandu atstāja. Vēlāk sekoja īsi posmi Kipras klubā APOEL  un Velsas klubā Cardiff City.
Spēlētāja karjera
Celtic
Individuālie sasniegumi
Trenera karjera
Sunderland
Wolverhampton Wanderers
Udupi Ramačandra Rao
Udupi Ramačandra Rao (kn; dzimis, miris ) bija zinātnieks, Indijas Kosmosa pētījumu organizācijas ISRO vadītājs, viens no pirmajiem satelītu tehnoloģiju attīstītājiem Indijā.
Biogrāfija
1961. gadā Rao devās uz ASV, kur Masačūsetsas Tehnoloģiju institūtā darbojās pēcdokturantūrā, strādājot pie kosmiskā starojuma jautājumiem. 1963. gadā viņš kļuva par asistējošo profesoru Teksasas Universitātē Dalasā Perspektīvo pētījumu dienvidrietumu centrā. 1966. gadā Rao atgriezās Indijā, un kā asociētais profesors darbojās Fizisko pētījumu laboratorijā Ahmedabadā. 1969. gadā viņš kļuva par profesoru.
1972, gadā tika dibināts Indijas Zinātnisko pavadoņu projekts (Indian Scientific Satellite Project, ISSP; tagad Indijas Kosmosa pētījumu organizācijas Pavadoņu centrs). Udupi Ramačandra Rao kļuva par ISSP projekta direktoru. Viņa vadībā tika izgatavots pirmais Indijas pavadonis Aryabhata. No 1975. līdz 1984. gadam Rao bija Indijas Kosmosa pētījumu organizācijas Pavadoņu centra direktors.
No 1984. līdz 1994. gadam Udupi Ramačandra Rao bija Indijas Kosmosa pētījumu organizācijas priekšsēdētājs un Indijas valdības Kosmosa komisijas un sekretariāta, kosmosa departamenta priekšsēdētājs. Viņš attīstīja raķešu izstrādi, tai skaitā ASLV un PSLV, GSLV, kā arī kriogēno tehnoloģiju. Viņa vadībā veiksmīgi tika palaisti ģeostacionārie sakaru pavadoņi INSAT.
No 1997. līdz 2000. gadam Rao vadīja ANO Kosmosa miermīlīgas izmantošanas komiteju. 2001. un 2002. gadā viņš bija plašsaziņas aģentūras Prasar Bharati priekšsēdētājs. Udupi Ramačandra Rao pildīja vēl citus amatus un pienākumus.
Viņš ir publicējis vairāk nekā 360 zinātnisku un tehnisku rakstu dažādos žurnālos. Rao saņēmis daudzus Indijas un ārvalstu apbalvojumus un goda nosaukumus. 1976. gadā viņš Padma Bhushan apbalvojumu, un 2017. gadā — Padma Vibhushan, kas ir otrs augstākais civilais apbalvojums Indijā. 2013. gadā Udupi Ramačandra Rao iekļauts Starptautiskās pavadoņu profesionāļu biedrības Kosmosa un pavadoņu slavas zālē.
Grandrepidsa
Grandrepidsa (en) ir pilsēta ASV, Mičiganas štatā. 2010. gadā pilsētā dzīvoja 205 289 iedzīvotāji. Grandrepidsa ir otra lielākā pilsēta Mičiganas štatā. Pilsētā bāzējas hokeja komanda Grandrepidsas "Griffins", kas spēlē AHL.
Cilvēki
Grandrepidsā dzimuši:
Peipiņi
Peipiņi var būt:
Ņujorkas Universitāte
Ņujorkas Universitāte (en) ir uz pētniecību orientēta privāta universitāte. Tā atrodas Ņujorkā, ASV.
Universitāte tika dibināta 1831. gadā, pašlaik tā ir viena no lielākajām privātajām universitātēm visā valstī. Pašreizējie lielākie akadēmiskie novirzieni universitātē ir māksla un zinātne. 36 universitātes studenti, pasniedzēji un darbinieki ir bijuši Nobela prēmijas laureāti.
Emilians Dobresku
Emilians Dobresku (ro, dzimis ) ir rumāņu ekonomists un šaha problēmists.
Dzīves gājums
Emilians Dobresku dzimis Bukarestē. Tēvs bijis namdaris, māte — strādājusi tekstilrūpniecībā.
1951. gadā beidzis Bukarestes Augstāko komercskolu. Studējis Maskavā Lomonosova Universitātes Ekonomikas fakultātē (1951—1956). No 1956. līdz 1958. gadam bijis Bukarestes Universitātes asistents, no 1958. līdz 1967. gadam — Universitātes lektors. 1963. gadā Bukarestē aizstāvējis doktora disertāciju ekonomikā. Kopš 1967. gada — profesors dažādās ekonomikas fakultātēs Bukarestē. 1972.-1978. gadā — Valsts plāna komitejas pirmais viceprezidents. No 1981. gada aprīļa līdz 1982. gada oktobrim — Valsts plāna komitejas prezidents (atkāpies, jo noraidīts viņa priekšlikums Rumānijas ekonomikas pārstrukturēšanai). 1983.-1988. gadā — Nacionālās zinātnes un tehnoloģiju padomes viceprezidents.
No 1993. līdz 1995. gadam un 1998. gadā — Rumānijas prezidentūras Ekonomikas konsultatīvās grupas loceklis. Kopš 1990. gada — Rumānijas Akadēmijas Nacionālās Ekonomiskās izpētes institūta zinātniskās padomes loceklis un vecākais pētnieks.
Dobresku publicējis vairāk nekā 100 darbus (rakstus un grāmatas) par ekonomikas jautājumiem.
Sasniegumi šaha kompozīcijā
Ar šaha kompozīciju nodarbojies no 1948. gada, publicējis vairāk nekā 240 šaha kompozīcijas, tai skaitā 210 etīdes. Konkursos izcīnījis 160 atzinības, tai skaitā 50 pirmās godalgas. Lielmeistars (1989) un starptautiskais tiesnesis (1958). Šaha kompozīcijā. Iemīļotās etīžu tēmas: dinamiska pozicionāla cīņa, sistemātiska figūru kustība, abpusējs gājiena spaids. Astoņkārtējs Rumānijas čempions etīžu grupā.
Risinājums
'''1. Thc8 Txf4+ 2. Ke5 Txd4 3. d3 Td5+ 4. Ke6 Dc5 5. d4 Td6+ 6. Ke7 Dc6 7. d5 Td7+ 8. Ke8 Dc7 9. d6''' un baltie uzvar.
Etīdes tēma: Divu balto un divu melno figūru sistemātiska virzīšanās.
Baby
Baby ir kanādiešu dziedātāja Džastina Bībera dziesma no viņa studijas albuma My World 2.0. Singls ciparu lejupielādei tika izdots.
Saskaņā ar 2013. gada jūlija datiem šī ir vairāk pārdotākā dziesma ASV vēsturē, tāpat tā ir vienīgā dziesma, kas ir tikusi sertificēta ar divpadsmitkāršo platīna disku. Baby videoklips 2010. gada jūlijā kļuva par visu laiku skatītāko video YouTube, to pārspēja PSY dziesmas Gangnam Style videoklips 2012. gada novembrī.
Rīgas parki (filma)
"Rīgas parki" ir Latvijas dokumentālā filma, kas izdota 1969. gadā. Filmas režisors ir Gunārs Piesis.
Daugavpils Sv. Pētera un Pāvila pareizticīgo baznīca
'''Daugavpils Sv. Pētera un Pāvila pareizticīgo baznīca''' ir Latvijas pareizticīgās baznīcas dievnams, kas atrodas Daugavpilī, Vecās Forštates apkaimē.
Līdz Pirmajam pasaules karam 1 kilometra attālumā no Vecās Forštates, artilērijas poligona teritorijā atradās sena koka baznīca un kapela. Šo baznīcu, kurā dziedāja artilēristu koris, labprāt apmeklēja Vecās Forštates iedzīvotāji. No 1917. līdz 1919. gadam baznīca bija pamesta. Saņemot atļauju no Kara ministrijas, 1923. gadā vecās baznīcas detaļas tika pārvestas uz Veco Forštati. 1929. gadā tika sākta būvēt jauna baznīca, izmantojot vecās baznīcas materiālus. 1934. gada 16. septembrī baznīca tika iesvētīta. 21. gadsimtā tā tika paplašināta, 2008. gadā tika uzcelti jauni kupoli.
Gekeļi
Gekeļi ir ciems Pilskalnes pagastā, Augšdaugavas novadā. Atrodas 192 km attālumā no Rīgas.
Bitenieki
Bitenieki ir ciems Dobeles novada Dobeles pagastā. Izvietojies pagasta centrālajā daļā 3 km no pagasta centra Aizstrautniekiem, 3 km no novada centra Dobeles un 63 km no Rīgas.
Springfīlda (Misūri)
Springfīlda (en) ir pilsēta ASV, Misūri štatā. 2010. gadā pilsētā dzīvoja 159 498 iedzīvotāji.
Kā kļūt par perfektu zaķi
"Kā kļūt par perfektu zaķi" (en) ir 2008. gada ASV kinokomēdija, kuras režisors ir Freds Volfs. Galvenās lomas atveido Anna Ferisa, Emma Stouna, Kolins Henkss, Keta Deningsa, Kristofers Makdonalds un Hjū Hefners. Filmas pirmizrāde notika.
Šellija Dārlingtone dienu pēc savas 27. dzimšanas dienas uzzina, ka viņai jāpamet Playboy savrupmāja. Viņa kā "mājas māte" pievienojas nepopulārai universitātes studenšu korporācijas apvienībai.
Peipiņi (Šķeltovas pagasts)
Peipiņi (arī Peipeņi;, Peipini) ir skrajciems Aglonas novada Šķeltovas pagastā. Izvietojies pagasta centrālajā daļā 4 km no pagasta centra Šķeltovas, 20 km no novada centra Aglonas un 247 km no Rīgas.
Vēsture
Vēsturiski Peipiņi bija sen apdzīvoti, par ko liecina apdzīvotās vietas teritorijā atrodošā Peipiņu apmetne, kas ir valsts nozīmes arheoloģijas piemineklis. 1945. gadā Izvaltas pagastā tika izveidots Peipiņu ciems, kuru 1950. gadā pievienoja Šķeltovas ciemam. 2015. gadā ciemā bija 33 iedzīvotāji, kuri dzīvo vienģimeņu dzīvojamās mājās.
Peipiņus ar pārējo pagastu savieno divi valsts vietējie autoceļi: Peipiņi — Prusaki — Grāveri (V641) un Krāslava — Izvalta  — Šķeltova  — Aglona (V676), pa kuriem tiek nodrošināti pasažieru pārvadājumi ar sabiedrisko transportu. Ciemā atrodas Romas katoļu baznīca, kas ir iekļauta valsts kultūras pieminekļu saraksta projektā un tās draudzei piederošā Peipiņu kapsēta. Dabas objektu vidū minams Peipiņu ezers, pie kura ir labiekārtotas telts vietas.
Bombardier CRJ200
Bombardier CRJ100 un CRJ200 ir reģionālo lidmašīnu ģimene, kurus ražo Bombardier un tiek balstīta uz Bombardier Challenger 600 biznesa lidmašīnu.
Izstrāde
Lidmašīna tika balstīta uz Bombardier Challenger 600 bāzes. Balstoties no platās fizelāžas, kur abās pusēs bija blakus esošas divu pasažieru sēdvietas, tika ierosināts pagarināt lidaparātu, lai iegūtu vairāk sēdvietu, tas bija plānots kā Challenger 610E, kurā būtu sēdvietas 24 pasažieriem. Pagarināšana tika atcelta 1981. gadā, bet ideja nepazuda.
1987. gadā, inženieri sāka strādāt pie vēl lielākas pagarināšanas, kas palielinātu lidaparātu līdz reģionālai lidmašīnai līdz 1989. gada pavasarim. Pirmās trīs prototipa lidmašīnas savus testa lidojumus veica 1991. gada 10. maijā, tomēr viens prototips tika zaudēts 1993. gada jūlijā. Sertefikāts tika iegūts 1992. gada beigās, kad sākās pirmās piegādes pircējiem.
Engures bāka
Engures bāka ir bāka, kas atrodas Engurē pie Engures upes ietekas Rīgas līcī. Bāka uzbūvēta 1954. gadā.